Et par uker senere ser Dan fram til middag med sin familie («It's Gonna Be Good»/«Det blir berre bra»), som også Henry har blitt invitert til, noe som er til Natalies forferdelse. Dan og Nathalie forteller fortløpende hvordan Diana har vært energisk og i godt humør de siste ukene, men når Diana kommer fram med en kake mens hun synger «Happy Birthday To You» til sønnen sin, blir Dan og Nathalie Stille. Dan minner henne om at sønnen døde for 16 år siden, da han var et spedbarn («He’s not here»/«Guten er ikkje her»). Dan nevner at de kanskje bør ta en tur til legen igjen, men Diana nekter og sier at Dan ikke forstår hvordan hun har det («You Don’t Know»/«Kva veit du»). Dan forsøker å få henne til å stole på ham samtidig som sønnen prøver å overbevise sin mor om å lytte til ham i stedet («I am the one»/«Det er jo eg»). På rommet sitt vender Nathalie sit sinne mot Henry, Diana ber Nathalie halvhjertet om unnskyldning men Nathalie vil ikke høre og hun synger en sang om ut hun ikke blir sett av foreldrene sine, fordi de bare tenker på deres døde sønn («Superboy and the invisible girl»/«Superboy og ho du ikkje kan sjå»).